ไฟแนนซ์ทูเดย์
ขุนคลัง อภิศักดิ์ ตันติวรวงศ์ ออกอาการเซ็งที่เกิดเหตุการณ์ความไม่สงบเมื่อสุดสัปดาห์ที่ผ่านมา ทำให้โมเมนตัมทางเศรษฐกิจ ที่มีแรงส่งให้ฟื้นตัวต่อเนื่องสะดุดลงเล็กน้อย แต่ก็ไม่หวั่น เพราะเครื่องยนต์เศรษฐกิจตัวอื่น อย่างการลงทุนจะเข้ามาช่วยกระตุ้นแทน
15 ส.ค. 2559

ขุนคลัง อภิศักดิ์ ตันติวรวงศ์ ออกอาการเซ็งที่เกิดเหตุการณ์ความไม่สงบเมื่อสุดสัปดาห์ที่ผ่านมา ทำให้โมเมนตัมทางเศรษฐกิจ ที่มีแรงส่งให้ฟื้นตัวต่อเนื่องสะดุดลงเล็กน้อย แต่ก็ไม่หวั่น เพราะเครื่องยนต์เศรษฐกิจตัวอื่น อย่างการลงทุนจะเข้ามาช่วยกระตุ้นแทน
ฉะนั้น ให้จับตาครึ่งปีหลัง เครื่องยนต์ที่จะมีบทบาทเข้ามาผลักดันเศรษฐกิจมากขึ้น คือการลงทุนทั้งของภาครัฐและเอกชน
ช่วงนี้ ฐากร ปิยะพันธ์ ประธานคณะเจ้าหน้าที่บริหารด้านกรุงศรี คอนซูมเมอร์ บินไปบินมาเจรจาว่าความเรื่องธุรกิจกับเวียดนามหลายรอบ คาดว่าจะปิดดีลได้เร็วๆ นี้ ส่วนธุรกิจเช่าซื้อรถยนต์ใน สปป.ลาว ที่ไปเปิดตัวในนามของบริษัท กรุงศรี บริการเช่าสินเชื่อ ก็ไปได้ฉลุย เติบโตพรวดพราดอย่างน่าชื่นใจ
ตั้งแต่ อาทิตย์ นันทวิทยา กรรมการผู้จัดการและประธานเจ้าหน้าที่บริหาร ธนาคารไทยพาณิชย์ นั่ง 2 เก้าอี้ ก็งานยุ่งมากไม่มีเวลาพบปะใคร แถมมีทศกัณฐ์คอยห้ามหวงนายจะคุยกับสื่อ ด้วยเหตุผลนายไม่ว่าง นายไม่พร้อม เจ้าตัวจะรู้ไหมช่วงนี้สื่อก็เริ่มจะไม่เลิฟ